મહેસાણા જિલ્લામાં કુલ ૨૯૩૫૮ વિદ્યાર્થીઓએ પરીક્ષા આપી હતી, જેમાંથી ૨૦૯૧૬ છાત્રો ઉત્તીર્ણ થતાં ૭૧.૨૪ ટકા પરિણામ જાહેર થયું છે. પરિણામ ઊંચું જવા ઉપરાંત ગત વર્ષની સાપેક્ષે એ-૧ તેમજ એ-૨ ગ્રેડમાં સિદ્ધિ મેળવનારા છાત્રોની સંખ્યા પણ વધી છે, ૧૧૮૩ વિદ્યાર્થીઓએ એ-૨ ગ્રેડ મેળવ્યો છે. જિલ્લાની ૧૪ શાળાઓએ ૧૦૦ ટકા પરિણામ મેળવ્યું છે, તો ૪ શાળાઓનું પરિણામ શૂન્ય રહ્યું છે અને ૩૦ ટકાથી ઓછું પરિણામ મેળવનારી શાળાઓની સંખ્યા ૯ છે. રાજ્યમાં મહેસાણા જિલ્લો ગત વર્ષે ૧૭મા ક્રમે હતો તે સારા પરિણામના કારણે આ વર્ષે ૯મા ક્રમે પહોંચ્યો છે.